
2024 METŲ VEIKLOS PLANAS
I. ĮVADAS
Veiklos planas 2024 metams parengtas vadovaujantis  Kauno rajono 2021 – 2027 metų strateginiu plėtros planu, Kauno r. savivaldybės švietimo plėtotės strateginiais tikslais ir prioritetais 2024 metams, lopšelio-darželio strateginiu planu 2023 - 2025 metams ir pritarus lopšelio-darželio tarybai 2024-02-05 d. (protokolo Nr.1).
Ekonominiai, socialiniai ir aplinkos iššūkiai skatina keisti požiūrį į ugdymo (si) poreikius ir jų realizavimo galimybes. Ateities vizija atskleidžiama svarbiausiame strateginiame valstybės dokumente – Lietuvos pažangos strategijoje „Lietuva 2030”. Moderniai švietimo institucijai nuolat keliamas uždavinys įveikti švietimo sistemos inerciją pertvarkant tradicinius ugdymo (si) organizavimo būdus į lanksčius, atitinkančius šiuolaikinius ugdymo (si) tikslus ir technologijų lygį, tinkamus kiekvieno asmens mokymuisi visą gyvenimą. Todėl ikimokyklinio ugdymo įstaigai būtina sudaryti kiekvienam vaikui jo amžių, interesus, gebėjimus atitinkančias ugdymosi aplinkas, kurios įgalintų jį nuolat plėtoti ikimokyklinio ugdymo mokyklos programos atitinkančias kompetencijas taip, kad jis galėtų sėkmingai tęsti mokslus pirmoje klasėje, gyventi savo sociokultūrinėje terpėje, ją įtakodamas ir tobulindamas. Siekiant veiksmingo ugdymo (si) proceso realizavimo svarbiu uždaviniu išlieka į ugdymo uždavinių svarstymą ir įgyvendinimą įtraukti visą įstaigos bendruomenę: tėvus, pedagogus ir kitus darbuotojus, administraciją, kurie prisiimtų skirtingus įsipareigojimus ir drauge kurtų įstaigoje savitą ugdymo(si) ir bendrystės aplinką – ateities visuomenės modelį.
Kauno rajono Neveronių lopšelis – darželis (toliau - darželis) 2023 m. rugsėjo 1 d. priėmė 124 vaikus: veikia 2 ankstyvojo amžiaus grupės ir 5 ikimokyklinio amžiaus ugdymo grupės. Ugdytinių skaičius įstaigoje 2022 m. rugsėjo 1 d. buvo 130 vaikų: veikė 1 mišri ikimokyklinio amžiaus grupė su priešmokyklinio amžiaus vaikų pogrupiu ir 6 ikimokyklinio amžiaus ugdymo grupės. 2021 metų rugsėjo 1 d. buvo   110    vaikų, iš jų 3 priešmokyklinio amžiaus. 2020 metų rugsėjo 1 d.-   109 vaikai, iš jų 2 priešmokyklinio amžiaus.
Kadangi  Neveronys yra jauna ir sparčiai besiplečianti Kauno priemiesčio gyvenvietė, ugdytinių srautas per artimiausius 3 metus turėtų išlaikyti spartaus augimo tendencijas dėl didėjančio gyventojų skaičiaus.
Darželyje teikiamos logopedo, psichologo paslaugos.  37-iems ugdytiniams, turintiems specialiųjų ugdymosi poreikių,  teikiama reikalinga švietimo pagalba. Su  didelių specialiųjų ugdymosi poreikių ugdytiniais  papildomai grupėse dirba mokytojo padėjėjai. 
Nuo 2021 metų pradėta vykdyti socialinio – emocinio ugdymo programa „Kimochis“ (japonų kalba kimochi reiškia „jausmas“). Ši programa skirta ikimokyklinio amžiaus vaikams. Tai smagios ir lengvai į ikimokyklinio ugdymo programą integruojamos veiklos, padedančios vaikams pažinti savo jausmus, įgyti pasitikėjimo savimi ir išmokti spręsti keblias socialines – emocines situacijas. 
Ikimokyklinio ugdymo poreikis bei lūkesčiai ugdymo kokybei nuolat auga, todėl yra didelis poreikis naujiems ugdymo organizavimo modeliams, papildantiems šiuo metu įprastinį ugdymo procesą. Vienas iš jų- STEAM ugdymas. Tai integralus, į kompleksišką tikrovės reiškinių pažinimą, pritaikymą ir problemų sprendimą kreipiantis vaikų gebėjimų ugdymas gamtos mokslų, matematikos, technologijų ir inžinerijos kontekste. Eksperimentuodami vaikai susiduria su įvairiais iššūkiais. Ugdomos įvairios kompetencijos, vaiko raida, skatinamas vaiko gebėjimų atsiskleidimas. Eksperimentams naudojami ikimokyklinio ir priešmokyklinio gamtamokslinio ugdymo eksperimentų rinkiniai-laboratorijos „Onos ir Leono eksperimentas su...“.
Stengiamasi sudaryti optimalias vystymosi ir tobulėjimo sąlygas vaiko asmenybei atsiskleisti: ugdoma vaikų tautinė savimonė, meilė ir pagarba gamtai, papročiams ir tradicijoms. Padedama vaikui pažinti pasaulį, jo materialiąją ir dvasinę įvairovę, pajusti grožį, kuriami ir įgyvendinami įvairūs renginiai, projektai, akcijos, dalyvaujama ir kitų ugdymo įstaigų organizuojamuose renginiuose.
		Darželyje  aktyviai naudojamos IT priemonės. Kiekvienoje grupėje yra nešiojamas kompiuteris, dideli vaizdo ekranai. Bendro naudojimo patalpose yra  2 vaizdo projektoriai, 1 interaktyvi lenta, 1  interaktyvios grindys, veikia interneto ryšys. Aktyvi darželio komunikavimo sistema: informacija pateikiama darželio internetiniame puslapyje, per socialinį tinklą facebook, elektroninį dienyną „Mūsų darželis“ (nuo 2019 m.), elektroniniu paštu, organizuojami visuotiniai tėvų susirinkimai, tėvų dienos. 
         	Siekdama pagerinti vaikų mitybą, formuoti sveikos gyvensenos įgūdžius, darželis nuo 2005 m. dalyvauja ES remiamose programose: ,,Pienas vaikams“ ir ,,Vaisių vartojimo skatinimas mokyklose“.
	Darželis yra atviras visuomenei, bendradarbiauja su įvairiomis institucijomis, aktyviai įsijungia į šių institucijų organizuojamus projektus, renginius, šventes, akcijas. Darželis bendradarbiauja su Neveronių gimnazija, savivaldybės lopšeliais-darželiais, Kauno r. Ramučių kultūros centro Neveronių laisvalaikio sale, Kauno lėlių teatru, Neveronių biblioteka, Kauno kolegija, Kauno miesto ir rajono švietimo centrais. Darželis palaiko ilgalaikius partnerystės ryšius su vietine savivalda – Neveronių seniūnija, Neveronių bendruomenės centru,  savivaldybės administracijos Kultūros, švietimo ir sporto skyriumi, Kauno apskrities Vaiko teisių apsaugos skyriumi,  Kauno rajono Švietimo centro Pedagogine psichologine tarnyba. Glaudus bendradarbiavimas su socialiniais partneriais prisideda prie ugdytinių saugumo, saugios ir sveikos aplinkos kūrimo, socialinių ir emocinių poreikių tenkinimo.


Įstaigoje dirba  3 mokytojai metodininkai, 5 vyresnieji mokytojai, 5 mokytojai;  pagalbos mokiniui specialistų komanda ( psichologas, logopedas, mokytojo padėjėjai).  Sveikatos priežiūra rūpinasi  visuomenės sveikatos priežiūros specialistas ir dietistas. 
Mokytojai aktyviai domisi naujausiais mokymo (-si) metodais bei technologijomis. Siekiant tobulinti ugdomąją veiklą, mokytojai nuolat kelia kvalifikaciją įvairiuose seminaruose, kursuose. Darželyje vykdomas vadovų ir mokytojų veiklos įsivertinimas, kaupiama kvalifikacijos kėlimo medžiaga ir faktai kompetencijos portfeliuose.

II. PRAĖJUSIŲ METŲ SITUACIJOS ANALIZĖ
Finansiniai ištekliai
Darželis yra išlaikomas iš savivaldybės biudžeto pagal asignavimo valdytojo patvirtintą sąmatą. Ugdymo procesas finansuojamas iš valstybės biudžeto lėšų pagal suformuotas ugdymo lėšas. Papildomai lėšos gaunamos iš rėmėjų, 1,2 proc. gyventojų pajamų mokesčio ir tėvų įnašų  už edukacines aplinkas. Mokykla turi paramos gavėjo statusą. 

Veiklos kokybės įsivertinimas 
Veiklos kokybės įsivertinimui naudojamasi „Ikimokyklinio ugdymo mokyklos vidaus audito metodiką“ (2005). Plačiojo veiklos kokybės įsivertinimo (2018 m.) metu nustatyti stiprieji ir tobulintini veiklos aspektai:
• Stiprieji: Veiklos erdvė ir jos būklė mokykloje (5.2.1.); Ugdymą skatinanti aplinka (5.2.2.); Santykiai su personalu, komandų telkimas (6.3.3.)
• Tobulintini veiklos aspektai: Psichologinė ir socialinė pagalba (4.2.3.); Pagalba specialiųjų poreikių vaikams (4.2.5.);  Vaiko daromos pažangos vertinimo sistema (3.1.1.)
Tobulinimui pasirinkta viena 3 srities Vaiko ugdymo(si) pasiekimai veiklos rodiklio 3.1.1. Vaiko daromos pažangos vertinimo sistema   
2022 metų veiklos  plane darželis išskyrė 3 prioritetus:
I. Ugdymo (si) pažanga ir pasiekimai.
Tikslas -  gerinti ugdymo(si) individualizavimo kokybę tobulinant pažangos ir pasiekimų vertinimo sistemą.
· 3 mokytojos dalyvavo seminare „Ikimokyklinio/priešmokyklinio ugdymo organizavimas ir vaiko pasiekimų ir pažangos vertinimas“ pagal kvalifikacijos tobulinimo programą „Ikimokyklinio/priešmokyklinio ugdymo organizavimo ir vaiko pasiekimų ir pažangos vertinimo sistema“. Mokytojai pagilino mokinių pasiekimų ir pažangos vertinimo, mokinių motyvavimo ir paramos jiems kompetencijas.
· Organizuotas seminaras Neveronių lopšelio-darželio ir Karmėlavos lopšelio-darželio „Žilvitis“ mokytojams tema: „Ikimokyklinio/priešmokyklinio ugdymo organizavimas ir  vaiko pasiekimų ir pažangos vertinimas“ pagal kvalifikacijos tobulinimo programą „Ikimokyklinio/priešmokyklinio ugdymo organizavimo, planavimo ir  vaiko pasiekimų bei pažangos vertinimo sistema“.
· Dalyvauta Kauno r. ikimokyklinio ugdymo įstaigų direktorių pavaduotojų ugdymui apskritojo stalo diskusijoje „Įtraukiojo ugdymo iššūkiai ir galimybės“, kurioje įgyta papildomų žinių apie ypatingų vaikų ugdymą, apie edukacinių erdvių pritaikymo galimybes, apie iššūkius ir galimybes ugdant spec. poreikių vaikus.
· Mokytojai nuolat dalyvauja kvalifikacijos renginiuose platformoje   Pedagogas.lt.  Nuotolinėje konferencijoje „Ikimokyklinio ugdymo švietimo pokyčiai‘23“ pagilintos įtraukiojo ugdymo ir profesinės kompetencijos. Išklausyti seminarai: „Gabūs vaikai – ugdymo iššūkiai ir galimybės“, „Muzikinių žaidimų integracija kasdieninėje darželio grupės veikloje“, „Kaip padėti vaikams valdyti pyktį“, „Komandinis darbas – kas sudaro už vaiko ugdymą atsakingą komandą?“, „Kalbinių ir skaitymo įgūdžių lavinimas skirtingų poreikių turintiems ikimokyklinukams“, „Vaikų adaptacija darželyje - kaip padėti vaikams?“, „EMA Mažiesiems: kas tai ir nuo ko pradėti?“, „Nu(si)raminimo būdai SUP turintiems (ir ne tik) vaikams“, „Kaip kalbėti su vaikais, kad jie išgirstų?“, „STEAM darželyje: įdomios ir smagios veiklos“, “ Ikimokyklinio ugdymo švietimo pokyčiai 2023“, “ Autizmo spektro sutrikimai: ką svarbu žinoti darželio mokytojui ir specialistui“, „Šiandieninė pamoka su dirbtiniu intelektu: skaitmeninio turinio kūrimas ir pavojai“, „Praktiški magiški CANVA ir dirbtinio intelekto triukai pedagogui“, „Pokalbių robotų „Chat GPT“ ir „Bard“ panaudojimas mokymosi  procese”.
· Dalyvauta edukacinėje išvykoje į Biržų lopšelį-darželį „Drugelis“ pagal kvalifikacijos tobulinimo programą „STEAM ugdymas ikimokyklinėje įstaigoje: inovatyvūs metodai, netradicinės aplinkos, praktinės idėjos“ ir pagilintos ugdymo(si) aplinkų kūrimo bei mokymo(si) proceso valdymo kompetencijos.
· Dalyvauta Respublikiniame projektas „STEAM šviesos stalo laboratorija“ ir pasidalinta gerąja darbo patirtimi, STEAM idėjomis, panaudojant šviesos stalus ugdymo procese.
· Šalies ikimokyklinio amžiaus vaikų virtualioje STEAM tyrinėjimų, eksperementų, atradimų laboratorijoje ,,Vandens lašelio išdaigos” dalyvavo vienos grupės vaikai, kurie atliko įvairius STEAM eksperementus su vandeniu.
·  Organizuotame Kauno rajono ikimokyklinio ir priešmokyklinio amžiaus vaikų, mokytojų ir ugdytinių tėvų(globėjų) veiklos projekte integruojant STEAM ir IKT veiklas ,,Skaičiuoju kitaip“ dalyvavo 4 mokytojai ir jų grupių ugdytiniai.
· Vaikai ugdė inžinerinius gebėjimus konstruojant pastatus(namus), dalyvaudami Respublikiniame ikimokyklinio ir priešmokyklinio ugdymo grupių ugdytinių ir mokytojų STEAM projekte „Apšviestas mano miestas“.
· Pasinaudota „Ugdymo meistrų” pasiūlymu 2 savaites nemokamai išbandyti edukacinį robotą „Photon”, susipažinta ir organizuotos veiklos su šiuo robotu.
· Mokytojai dalyvavo „Biznio mašinų kompanijos“ (BMK) mokymuose apie SMART lentų/ekranų naudojimą, sužinojo, kaip naudotis įranga, bei naujomis mokymosi galimybėmis, inovatyviais sprendimais ir technologijomis išmaniam švietimui.
· Organizuota metodinė diena ,,Kodas Žaidime", kurios metu Kauno lopšelio-darželio „Klausutis“ meninio ugdymo (judesio) mokytoja Sonata Jonauskienė dalinosi gerąja patirtimi.
· Dalyvauta ikimokyklinio ugdymo įstaigų direktorių pavaduotojų ugdymui pasitarime tema: „Lyderystė ugdymui ir mokymuisi“, kuriame buvo diskutuota apie tai,  kas mums yra lyderystė, kaip ugdomi lyderiai, kokiomis savybėmis turi pasižymėti švietimo lyderiai.
-	Taikant inovatyvias idėjas darželyje - ieškota naujų veiksmingų ugdymo formų, metodų vaikų kūrybiškumo, meninės raiškos skatinimui integruojant į ugdymo turinį. Ugdymo turinys pritaikytas atsižvelgiant į individualius vaikų poreikius užtikrinant gerus ugdymo(si) rezultatus.
- Dalyvauta Respublikinėje ikimokyklinio ir priešmokyklinio amžiaus vaikų ir pedagogų virtualioje kūrybinių-inžinerinių darbų parodoje ,,Didinga Lietuvos pilis”. Ugdytiniai patobulino meninę saviraišką, inžinerinius sprendimus statant pilis iš įvairių priemonių.
- Naudojant IT priemones (jiggsawplanet) sukurta virtuali dėlionė (puzle) iš vaiko kurto piešinio ir dalyvauta Tarptautiniame ikimokyklinio ir priešmokyklinio ugdymo vaikų projekte ,,Mano Lietuva – iš daug dalelių”.
- Sakytinės ir rašytinės kalbos įgūdžius ugdytiniai patobulino dalyvaudami Tarptautiniame virtualiame ikimokyklinio, priešmokyklinio, pradinio ir specialiojo ugdymo įstaigų vaikų sakytinės ir rašytinės kalbos ugdymo projekte ,,Tas stebuklingas žodis mama”.
- Viena mokytoja dalyvavo tarptautiniame projekte "Vaiko kelias į gražią kalbą- laimingas vaikas". Vykdė kalbos ir kalbėjimo sutrikimų prevenciją, parengė ataskaitą apie projekto atlikimą, pristatė metodinę priemonę „Spalvoti bokšteliai" bei stendinį pranešimą „Miklūs piršteliai- graži kalba", dalijosi su kolegomis gerąja patirtimi.
- Dalyvauta  Respublikinėje ikimokyklinio ugdymo įstaigų priešmokyklinio amžiaus vaikų konferencijoje ,,Mažasis tyrėjas”, kuriame padedant mokytojoms ugdytinė pristatė pranešimą ,,Kas išauga iš sėklytės”.
- Dvi mokytojos sėkmingai tobulinosi Nacionalinės švietimo agentūros įgyvendiname projekte: „Skaitmeninės švietimo transformacijos ,,EdTech“”, kuris suteikia galimybę mokytojams, dirbantiems su ikimokykliniu, priešmokykliniu ir pradiniu ugdymu, dalyvauti akredituotuose trumpalaikiuose mokymuose „Mokytojų skaitmeninio raštingumo stiprinimas“ ir kelti skaitmeninių įgūdžių kompetencijas.
-	Ugdymo procesas organizuojamas atsižvelgiant į kiekvieno vaiko savitumą, individualumą, poreikius ir interesus bei tėvų lūkesčius. Projektinių veiklų metu pagilinta vaikų socialinė kompetencija, savo jausmų ir norų suvokimas, pažinimas, bendravimo ir bendradarbiavimo komandoje įgūdžiai.    

II. Sveikatos stiprinimas: fiziškai ir emociškai saugi aplinka.
Tikslas – ugdyti sveikatos stiprinimo ir saugojimo nuostatas, tobulinant sąlygas aktyviai fizinei veiklai ir emocinei kompetencijai lavinti.
· Dalyvauta Lietuvos mokinių neformaliojo švietimo centro organizuojamame projekte „Sveikata visus metus 2023“
· Trys ugdytinių grupės su mokytojomis dalyvavo Respublikiniame šventiniame ėjime ir/ar bėgime ,,700 žingsnelių Vilniui”. Taip sportiškai paminėtas Vilniaus gimtadienis ir skatintas aktyvus judėjimas gryname ore.
· Lietuvos ikimokyklinio ugdymo įstaigų projekte ,,Lietuvos mažųjų žaidynės 2023“ dalyvavo 2 mokytojos ir jų ugdytinių grupės. Ugdytiniai patobulino sveikos gyvensenos, aktyvaus judėjimo, darbo komandoje ir atskirai įgūdžius. Taip pat suorganizuotas Lietuvos mažųjų žaidynių finalinis festivalis įstaigoje.
· Dalyvauta Respublikiniame ikimokyklinio ir priešmokyklinio ugdymo įstaigų STEAM projekte ,,Sveikatos takeliu”.
· Organizuotas sveikatingumo rytmetis „STEAM. Prie arbatos puodelio“, kurio metu dviejų grupių vaikai sužinojo, kaip galima stiprinti savo sveikatą be vaistų, o su vaistažolių arbatomis.
·  Kūno kultūros ir sporto dienai paminėti organizuota akcija „Mažoji mylia – 2023“.
· Organizuota Respublikinė ikimokyklinio ir priešmokyklinio amžiaus vaikų ir jų mokytojų akcija „Sportuojantis darželis. Lauko žaidimų diena“.
· Dalyvauta Respublikinėje ikimokyklinio ugdymo kūno kultūros pedagogų asociacijos akcijoje „Sportuojantis koridorius“ ir projekte „Maži ir dideli – sportuojame visi“.
· Organizuota aktyvi mankšta, bėgimas ir dalyvauta "Velykiniame kiškučių bėgime 2023".
· Įrengtas kneipo terapijos pojūčių takas.
· Sveikatos specialistės organizuotas sporto renginys su FA „Herojai“ svečiais.
· Organizuotos gerumo, pagalbos, globos ir kt. akcijos: „Tolerancijos šviesa“ - tolerancijos dienai paminėti bei gamino šių metų tolerancijos simbolį žibintą, „Nenurašyk, o palaikyk“- pasaulinei Dauno sindromo dienai paminėti, akcija ,,Padovanok Radžiui obuoliuką ar morkytę“ bei renginys ,,Aš ir gyvūnai“- pasaulinei gyvūnų globos dienai paminėti, „Lesyklėlė sparnuotam draugui“. Kiekvienais metais prisijungiame prie visuotinės pilietinės iniciatyvos „Atmintis gyva, nes liudija“.
· Ketvirtus metus iš eilės LRT kartu su Europos transliuotojų sąjungos (EBU) visuomeniniais transliuotojais jungiasi prie iniciatyvos „Matau tave“ („SayHi“), kuri kasmet sulaukia Lietuvos vaikų dėmesio ir įsitraukimo. Mes visi esame skirtingi, bet vienodai svarbūs. Būti ryšyje reiškia – pažinti, įsiklausyti, veikti kartu. Tokia šių metų tarptautinės iniciatyvos „Matau tave“ tema. Šioje iniciatyvoje dalyvavo 3-jų grupių vaikai.
· Organizuota akcija „Geras daiktas yra televizorius“, kurios metu vaikai suprato kodėl juos aplankė Linksmutis ir Liūdnutis.
· Pasidalinta psichologės rekomendacijomis ,,Kodėl svarbu skatinti vaiką būti SMALSIU"?.
· Organizuota akcija “Mano geriausias draugas - Kimochis”. Žaislai „Kimoči“ padeda kalbėtis apie jausmus, kuriuos vaikai mokosi pažinti, pavadinti ir valdyti, konstruktyviai bendrauti.
· Įvairių metodikų taikymas ir patrauklios formos leidžia plėtoti socialinius bei emocinius įgūdžius, stiprinti emocinę vaikų ir pedagogų sveikatą bei pozityvios tėvystės įgūdžius.

III. Vietos bendruomenės ir socialinių partnerių telkimas.
Tikslas - siekti konstruktyvaus bendravimo ir bendradarbiavimo tarp ugdymo procese dalyvaujančių bendruomenės narių bei socialinių partnerių.
· Bendruomenė įtraukta į ugdomąjį procesą, laisvanoriškai dalyvauja ugdomosiose veiklose, projektuose, parodose, kultūriniuose renginiuose, pramogose. Su bendruomene suorganizuoti projektai: „Žiema, žiema, bėk iš kiemo“, „Aš, tėtis ir mama-sportuojanti šeima“, „Rieda ratai rateliukai“, ,,Kupole rože, kur buvai Jonai“ ir kt. Aktyvus tėvų dalyvavimas organizuojant kūrybinių darbų bei fotografijų parodas: “Užgavėnių kaukės“, „Velykiniai kiaušiniai“ ir kt.
· Padedant tėvams dalyvauta kasmetinėje Kauno r. ikimokyklinio ir priešmokyklinio amžiaus vaikų muzikinėje – meninėje šventėje ,, Nors esi maža , bet esi didi ".
· Plėtotas bendradarbiavimas su socialiniais partneriais, bendruomenės nariais. 
· Organizuotas  Kauno r. savivaldybės lyderių laiko 3 pokyčių projekto „Pozityvioji komunikacija ugdymosi rezultatams“ Neveronių lopšelio-darželio kūrybinis projektas „Moliūgėlio nuotaika“
· Dalyvauta Kauno r. savivaldybės lyderių laiko 3 pokyčių projekto „Pozityvioji komunikacija ugdymosi rezultatams“ renginyje: Karmėlavos lopšelio-darželio „Žilvitis“ STEAM kūrybinių darbų parodoje „Ateities mokykla“.
· Dalyvauta Respublikiniame ekologiniame projekte „Vabalų namelis-viešbutis“, kurį organizavo Kauno r. Karmėlavos l/d „Žilvitis“. 
· Organizuotos edukacinės vaikų išvykos į: restoraną Dina, į Neveronių gimnaziją, Kardokų lauko mokyklą, į Neveronių biblioteką.  
· Dalyvauta vasaros sporto šventėje Neveronių gimnazijoje.
· Organizuoti susitikimai su Neveronių gimnazijos direktore, pavaduotoja, priešmokyklinio ugdymo mokytojomis, psichologe ir socialine pedagoge.
· Kartu su Neveronių gimnazijos mokiniais organizuota sportinė veikla “Judrioji pertrauka”.
· Organizuoti susitikimai su Neveronių bibliotekininke Gražina Grybiene, kuri vaikus supažindino su Vytauto Tamulaičio knygelėmis "Vieną kartą" ir "Skruzdėlytės Greitutės nuotykiai",  papasakojo apie knygelių  autorių Vytautą Tamulaitį, kuris šiemet minėtų 110 metų jubiliejų. Organizavo nuotaikingą kūrybinę programėlę, skirtą mamos dienai, Šiaurės šalių literatūros savaitę ,,Kalėdos šiaurėje“. Bibliotekininkė kartu su ,,Žemuogėlių” grupės vaikais ir mokytoja sukūrė emocijų pažinimo ir garsinio skaitymo improvizaciją pagal P. Wechterowicz ir E. Dziubak knygelę ,, Apkabink mane ".
· Prisijungta prie tarptautinio projekto ,,Kartu paskaitykim knygelę”. Projekto metu padedant vieno vaiko mamai buvo žaismingai skaitoma rašytojos Evelinos Daciūtės knyga „Laimė yra lapė".
· Padedant mamytėms  organizuotos sausainių, meduolinių sausainių kepimo bei puošimo edukacijos bei kokosinių skanėstų gaminimas.
· Virtuvės darbuotojai balandžio mėnesį vaikus kvietė į sveikos mitybos renginius: sveikų kokteilių dieną ir vaišino visus ryškiaspalviais sveikuoliškais kokteiliais, “Svajonių košės” dieną, arbatos dieną „Arbata – kaip draugystė, geriausia kai ji tikra“ ir sveikuoliško pyrago dieną ,,Iškepk gerumo pyragą ir pasidalink su draugu“.
· Visus metus trukęs Respublikinis ikimokyklinių įstaigų edukacinis prevencinis projektas „Muzikos, žodžio ir judesio harmonija. Metų laikai.“, buvo užbaigtas respublikine metodine praktine konferencija Kauno lopšelyje – darželyje ,,Rasytė”, kurioje dalyvavo mūsų lopšelio-darželio pavaduotoja ugdymui ir dvi mokytojos.
· Daug džiugių emocijų vaikams dovanojo atvykstančių teatrų spektakliukai:  „Drakoniuko teatro“ spektaklis „Skruzdėlytė Tauškalytė“, sferinis Kinas 360˚ kampu  ir jų mokomasis filmukas „Gyvūnai mūsų draugai“, Vilniaus m. Vitražinių lėlių teatras "Vaivorykštė" ir jų spektaklis ,,Kas kuria stebuklus?", teatras ,,Vaivorykštė" su spektakliu ,,Paukščių pasakos" ir kt.
· Vyko Gaisrinės saugos mokymai, kuriuos išklausė visa darželio bendruomenė. VšĮ "Priešgaisrinių paslaugų garantas" specialistas Vaidas Velička mokymus vykdė pagal iš anksto paruoštą mokymo priešgaisrinės saugos klausimais programą ir teorinę medžiagą.
· Organizuoti Advento bei Šv. Velykų renginiai, dalyvaujant  Kauno Švč. M. Marijos Rožančiaus Karalienės Palemono parapijos klebonui Renaldui.
· Bendraujant ir bendradarbiaujant su socialiniais partneriais, vietos bendruomene pagerėjo santykiai, sustiprėjo ryšiai.
· Neveronių lopšelio-darželio bei atskirų ugdymo grupių facebook paskyrose nuolat atnaujinama įvairi informacija. Nuotolinis seminaras-diskusija tėvams „Kaip išgyventi tarp ekranų?“, „Gripo profilaktikos ir kontrolės priemonės“, „Rekomendacijos gyventojams dėl COVID 19 prevencinių priemonių“, siūlyta dalyvauti apklausoje „Jaunime, pakalbėkime apie pokyčius Kauno rajone“. 
· Sveikatos priežiūros specialistė pravedė sveikatingumo edukacijas: ,,Švarūs dantukai-graži šypsena” , ,,Sveika mityba vaikams”, ,,Mano kūnas", „Traumų prevencija“, „Maisto pasirinkimo piramidė“, „Pirmoji pagalba“.
· Dalyvauta ES finansuojamuose projektuose ,,Pienas vaikams‘‘, ,,Vaisių ir daržovių vartojimo skatinimas mokyklose‘‘.
-	Palaikomas glaudus ryšys su Kauno r. pedagogine, psichologine tarnyba, visuomenės sveikatos biuru.

III. VEIKLOS TURINYS 2024 m.
PRIORITETINĖS VEIKLOS KRYPTYS
1. [bookmark: _Hlk533160557]Ugdymo (si) pažanga ir pasiekimai.
2. [bookmark: _Hlk533160572]Sveikatos stiprinimas: fiziškai ir emociškai saugi aplinka.
3. Vietos bendruomenės ir socialinių partnerių telkimas.

I PRIORITETAS – UGDYMO (SI) PAŽANGA IR PASIEKIMAI
Tikslas - gerinti ugdymo(si) individualizavimo kokybę tobulinant pažangos ir pasiekimų vertinimo sistemą. 
Uždaviniai: 1.1. Kelti pedagogų, pagalbos vaikui specialistų kvalifikaciją ir kompetenciją
vaikų pažangos vertinimo aspektais; 
                  1.2. Tobulinti ugdymo turinį, individualizuojant kiekvieno vaiko pasiekimus, galias ir poreikius atitinkančius ugdomuosius planus.

Priemonės
	EilNr.
	Priemonės pavadinimas
	Atsakingas
	Terminas
	Laukiami rezultatai

	1
	Suorganizuotas seminaras įstaigos pedagogams pažangos ir pasiekimų vertinimo organizavimo aspektais.
	Direktorius,
direktoriaus pavaduotoja ugdymui
	2024 m.
	Patobulintos kompetencijos vaikų pažangos ir vertinimo klausimais

	2.
	Nuolatinė pedagogų savišvieta internetinėse platformose 
	Visi mokytojai
	Nuolat
	80 proc. pedagogų dalyvauja kvalifikacijos renginiuose

	3. 
	Ugdymo procese taikomi inovatyvūs, šiuolaikiški, į vaiką orientuoti ugdymo metodai ir IKT priemones.
	Visi mokytojai
	Nuolat
	80 proc. pedagogų  STEAM ir programavimo(Bee Bot ir Photon robotukai) metodą integruoja veiklose. Kartą per ketvirtį pristato savo veiklą metodiniame pasitarime.

	4.
	Tobulinamas ugdymo planavimo turinys, planai, formos
	Direktoriaus  pavaduotoja ugdymui, mokytojai
	Nuolat
	Parengti ilgalaikiai ugdomosios veiklos grupių planai bei „Plaukimo takelio“ savaitiniai planai.

	5.
	Vykdoma ugdomoji priežiūra.
	Direktorius, direktoriaus pavaduotoja ugdymui
	Nuolat
	Ugdomoji veikla nuosekliai stebima, rezultatai aptariami vadovų pasitarimuose

	6.
	Taikomas atnaujintas vaiko pažangos vertinimo ir pasiekimų aprašas
	Direktoriaus pavaduotoja ugdymui, visi mokytojai
	2024 m. 
	Atnaujintas vaiko pažangos ir pasiekimų aprašas leidžia išsamiai vertinti vaiko daromą pažangą



II PRIORITETAS – SVEIKATOS STIRINIMAS: FIZIŠKAI IR EMOCIŠKAI SAUGI APLINKA 
 Tikslas – ugdyti sveikatos stiprinimo ir saugojimo nuostatas, tobulinant sąlygas aktyviai fizinei veiklai ir emocinei kompetencijai lavinti. 
Uždaviniai: 2.1.  Ugdyti sveikos ir saugios gyvensenos įgūdžius
                     2.2. Sukurti sveiką, pozityviais bendruomenės narių santykiais grindžiamą emocinę aplinką.
                     2.3.Tobulinti saugią ir sveikatai palankią edukacinę aplinką.

 Priemonės
	Eil. Nr.
	Priemonės pavadinimas
	Atsakingas
	Terminas
	Laukiami rezultatai

	1.
	Fizinio aktyvumo rytmečiai ,,Ryto tra lia lia“.
	Visos mokytojos
	2024 m.
	Vaikai aktyviai judės integruojant muziką, ritmiką, judesį, šokį. Mokytojai įgis patirties organizuojant aktyvius rytmečius.

	2.
	LIMSA ,,Žaislų ligoninė“
	L. Jonikė
	2024 m. vasario mėn.
	Vaikai susipažins su gydytojo profesija, jų naudojamomis priemonėmis. Sužinos, kaip atliekamas rentgenas, kaip tikrinti ausytes, klausyti širdelės, susipažins su vidus organais ir jų veikla.

	3.
	Burnos higienos užsiėmimai
	L.Jonikė
	2024 m. vasario mėn.
	Ugdytiniai sužinos dantų valymo taisykles.

	4.
	Mindfulnes užsiėmimai
	L.Jonikė
	2024 m. kovo mėn.
	Vaikai lavins savo vaizduotę, mokysis pozityvaus
mąstymo, pažinti emocijas, susikaupti, koncentruoti dėmesį, pažinti savo kūną, pailsėti bei atsipalaiduoti.

	5.
	Pasaulinė vandens diena
	L.Jonikė
	2024 m. kovo mėn.
	Ugdytiniai sužinos vandens svarbą organizmui, atliks įvairius eksperimentus.

	6.
	,,Mano piktulio spalva‘‘ psichoedukacinė veikla
	A.Krilavičiūtė
	2024 m. kovo mėn.
	Vaikai susipažins su pykčio emocija ir kaip tinkamai ją išreikšti, neskriaudžiant savęs ar kitų.

	7.
	,,Ežiukų“ grupės socialinis emocinis projektas ,,Priglausk, aprenk, sušildyk mane...“
	R. Dainelienė
B. Adomaitienė
	2024m. vasario-gegužės mėn.
	100% tėvų dalyvauja projekte. Vaikai prasmingai  praleis laiką su savo tėvais, su artimiausiais žmonėmis, šeima. Ugdys kalbinius, meninius, problemų sprendimo ir socialinius gebėjimus.
Stiprės bendravimas ir bendradarbiavimas tarp šeimų ir grupės pedagogų.

	8.
	Lietuvos mažųjų žaidynių festivalis.
	Mokytojos:
R. Dainelienė, K. Sebekinaitė
	2024-04-25
	Vaikai fiziškai judės, bus aktyvūs, judrūs. Įgys naujų žinių apie sveiką gyvenseną ir fizinio aktyvumo būtinybę. Pedagogai įgis patirties, organizuos sporto renginius įstaigoje.

	9.
	„Kodėl svarbu rūšiuoti?“ Užsiėmimas apie aplinkos įtaką žmogaus sveikatai.
	L.Jonikė
	2024 m. balandžio mėn.
	Vaikai sužinos, kodėl svarbu yra rūšiuoti, į kokius konteinerius mesti atitinkamas šiukšles, sužinos, kas teršia orą ir kaip kiekvienas galime prisidėti prie Žemės išsaugojimo.

	10.
	„Mankšta šokio ritmu“
	L.Jonikė
	2024 m. balandžio mėn.
	Vaikai fiziškai judės, šoks, jaus teigiamas emocijas, skambant muzikai

	11.
	Bendrojo ugdymo mokyklų darbuotojų gebėjimų psichikos sveikatos srities stiprinimo mokymai.


	Visos mokytojos
	2024 m.
	 Visuomenės sveikatos priežiūros sritis, skirta psichikos ir elgesio sutrikimų prevencijai įgyvendinti, visuomenės psichikos sveikatai išsaugoti ir stiprinti.

	12.
	„Aš ir seneliai“
	L.Jonikė 
	2024 m. gegužės mėn.
	Fizinio aktyvumo renginys, skatinantis bendravimą su seneliais, artimo ryšio kūrimą, keliantis teigiamas emocijas.

	13.
	,,Kiko ir ranka’’ apatinių rūbelių taisyklė, psichoedukacinė veikla apie ribas
	A.Krilavičiūtė
	2024 m. gegužės mėn.
	Veikla, siekianti stabdyti seksualinį smurtą prieš vaikus, parengta Europos Tarybos. Vaikai mokysis atskirti gerus ir blogus prisilietimus, kaip reaguoti ir kur ieškoti pagalbos

	14.
	,,Aš, tėtis ir mama– mes sportuojanti šeima“
	Mokytojos:
B. Adomaitienė,
R. Kristutienė,
M. Kaminskienė,
FA ,,Herojai“
Karatė klubas ,,Osu“.
	2024-05-31
	50 % tėvų dalyvauja sporto šventėje.
Dalyvaudami tokiose šventėse ugdytiniai įgyja daugiau pasitikėjimo savimi, stiprėja jų fizinė ir psichinė sveikata, gerėja sveikatos ugdymo kokybė.
Puoselėjamos šeimos vertybės, iššūkių įveikimas kartu.

	15.
	„Vasaros stovykla“
	L.Jonikė
	2024 m. birželio mėn.
	Fizinio aktyvumo, sveikos mitybos, psichikos sveikatos, traumų prevencijos ugdymo renginys. 

	16.
	,,5 mano pojūčiai‘‘ – patyriminis užsiėmimas, kalbos lavinimas
	A.Krilavičiūtė
A.Lankene
	2024 m. birželio mėn.
	Vaikai, lavindami kalbą ir plėsdami žodyną mokysis ir pažins savo jutiminius pojūčius

	17.
	 Respublikinė ikimokyklinio ir priešmokyklinio amžiaus vaikų, jų mokytojų akcija ,,Sportuojantis darželis. Gimnastikos diena 2024“
	Mokytojos:
R. Dainelienė, K. Sebekinaitė, pavaduotoja ugdymui B. Adomaitienė.
	2024-10-02-2024-10-31
	Bendradarbiavimas su Respublikos ikimokyklinio ir priešmokyklinio amžiaus vaikų įstaigomis, įtvirtinami komandinio darbo įgūdžiai. Vaikams formuojami sveikos gyvensenos ir fizinio aktyvumo įgūdžiai.

	18.
	Užsiėmimai, skirti paminėti „Pasaulinę psichikos sveikatos dieną“
	L.Jonikė
A. Krilavičiūtė
	2024 m. spalio mėn.
	Užsiėmimų metu vaikai mokysis atsipalaiduoti, būti draugiški, tolerantiški, stiprins psichinę sveikatą.

	19.
	„Sveikos mitybos užsiėmimai“
	L.Jonikė

	2024 m. lapkričio mėn.
	Vaikai sužinos, kas yra Sveikos mitybos piramidė, kokius maisto produktus valgyti sveiką, o kokius – ne. 

	20.
	Psichoedukacinė veikla ‚,Mokomės nepasiduoti: iššūkiams – taip!‘‘ 
	
	
	Per užduotis vaikai lavins problemų sprendimo įgūdžius, pasitikėjimą savimi ir kūrybiškumą

	21.
	,,Sportuojantis koridorius“
	Mokytojos: 
J. Eirošienė ir A. Patašienė
	2024 lapkričio mėn.
	Skatinamas vaikų fizinis aktyvumas neįprastoje aplinkoje-koridoriuje.

	22.
	Aktyviai dalyvaujama Kauno rajono sveikatą stiprinančių ugdymo įstaigų ir Lietuvos sveikatą stiprinančių mokyklų projekte.
	Sveikatos specialistė Lina Jonikė
	2024 sausio-gruodžio mėn.
	Lopšelio-darželio bendruomenė vadovaujasi sveikos gyvensenos principais ir juos sėkmingai integruoja organizuodami ugdomąjį procesą. Visuomenės sveikatos priežiūros specialisto veiklose dalyvauja 100% ugdytinių ir mokytojų.

	23.
	Dalyvauti seminaruose apie emocinės kompetencijos ugdymą bei dalintis patirtimi darželio bendruomenei.
	Pavaduotojas ugdymui, mokytojai.
	2024 sausio-gruodžio mėn.
	50% mokytojų išklausys bent 3 seminarus apie vaikų emocinę ir fizinę sveikatą. 

	24.
	Emocinės kompetencijos ugdymo projektas „Mano geriausias draugas Kimochis“
	Mokytojos M. Kaminskienė 
	2024m. 
	Skatins vaikų domėjimąsi jausmais ir emocijomis, turtins vaikų žodyną. Patirs džiugias emocijas su Kimochi personažais.

	25.
	Rengiami praktiniai užsiėmimai vaikams ir įstaigos darbuotojams siekiant ugdymo kokybės gerinimo: emocinės kompetencijos ugdymas.
	Direktorius, direktoriaus pavaduotojas ugdymui, mokytojai.
	2024 sausio-gruodžio mėn.
	Parengti ir įgyvendinti bent du projektai, renginiai, akcijos apie vaikų emocinę ir fizinę sveikatą.

	26.
	Darželio lauko edukacinių aplinkų įrengimo aprašas
	Direktorius, direktoriaus pavaduotojas ugdymui, mokytojai, ūkvedys, vaikų tėvai.
	2024 m.
	Parengtas lauko edukacinių aplinkų įrengimo aprašas leis efektyviai naudoti lėšas bei kurti reikiamas ugdymosi aplinkas darželio teritorijoje.



III PRIORITETAS – VIETOS BENDRUOMENĖS IR SOCIALINIŲ PARTNERIŲ TELKIMAS
Tikslas – siekti konstruktyvaus bendravimo ir bendradarbiavimo tarp ugdymo procese dalyvaujančių bendruomenės narių bei socialinių partnerių. 
Uždaviniai: 3.1. Tobulinti pedagogų kompetenciją bendravimo ir bendradarbiavimo gerinimo klausimais. 
                   3.2. Įtraukti aktyvius bendruomenės narius (tėvus) ir socialinius partnerius siekiant ugdymo tikslų realizavimo.

Priemonės
	Eil. Nr.
	Priemonės pavadinimas
	Atsakingas
	Terminas
	Laukiami rezultatai

	1.
	Tobulinama mokytojų kompetencija bendravimo ir bendradarbiavimo gerinimo klausimais  
	Direktorius, direktoriaus pavaduotoja ugdymui.
	2024 m. 
	Mokytojai turės daugiau žinių, kaip plėtoti bendravimo ir bendradarbiavimo ryšius tarp kolegų, tėvų  ir socialinių partnerių.

	2.
	Organizuojami susitikimai su socialiniais partneriais.
2.1. Padėkojimo rytmetis ,,Ačiū, kad padedate mums augti“(sausio 17d.); 
2.2 Vasario 16-osios minėjimas ,,Lietuva mažose širdelėse“;
2.3. Pavaduotojų susirinkimas ,,Pokyčio galia ugdymui“;
2.4. LL3 pokyčio projekto ,,Pozityvioji komunikacija ugdymosi rezultatams“ viktorina ,,Mano gimtinė šalis Lietuva“;
2.5. Tarptautinei vaikiškos knygos dienai ,,Svečiuose pasaka“ kartu su bibliotekininke Gražina Grybiene
2.6. Lietuvos mažųjų žaidynių festivalis įstaigoje su Neveronių gimnazijos PU grupių ugdytiniais
2.7. Apskritojo stalo diskusija su Neveronių gimnazijos PU mokytojomis
2.8.  ,,Mano tėtis daug ką moka“
	Direktorius, direktoriaus pavaduotoja ugdymui.
	2024 sausio-gruodžio mėn.
	Siekti keitimosi gerąja praktika,  ugdyti vaikuose, pilietiškumą, pagarbą savo kraštui, tapatumo jausmą. Siekti atvirumo, veiklos įvairumo.
Įgysime naujos patirties, plėtosime pažintinius gebėjimus, bendraudami tobulinsime savo bendrakultūrinę ir profesinę kompetenciją.

	3.
	Parengti vaizdo/ foto pristatymai apie atskirose grupėse vykdytus ugdomuosius renginius (5 ir daugiau) įtraukiant visą bendruomenę ir socialinius partnerius.
	Mokytoja K. Sebekinaitė
	2024 sausio gruodžio mėn.
	Tobulinama įstaigos veikla, gerinama ugdymo kokybė bei ugdoma bendravimo ir bendradarbiavimo kompetencijos.

	4.
	Vykdant projektus, akcijas, šventes, ekskursijas, praktikumus įtraukti esamus bei naujus partnerius, aktyvius bendruomenės narius, naudojant jų idėjas, pagalbą ir paramą.
	Direktoriaus pavaduotojas ugdymui, mokytojai, pagalbos vaikui specialistai.
	2024 sausio gruodžio mėn.
	Organizuoti bei įgyvendinami bendri renginiai su socialiniais partneriais, plėtos vaikų ugdymosi kompetencijas, praplės pedagogų bendradarbiavimo galimybes.



__________________________________________________

Priedas: Neveronių lopšelio – darželio renginių planas 2024 metams
















Priedas
	Eil. Nr.
	Priemonės pavadinimas
	Atsakingas
	Terminas
	Laukiami rezultatai

	1.
	Šventinis rytmetis ,,Trys karaliai“
	V. Ribakovienė
R. Kristutienė
E. Ažukienė
	2024-01-08
	Gilins žinias liaudies papročių ir tradicijų puoselėjime

	2.
	Pilietinė iniciatyva ,,Pergalės šviesa“
	Pavaduotoja ugdymui 
B. Adomaitienė
	2024-01-12
	Iniciatyvos tikslas prisiminti 1991 metų sausio įvykius, paminėti pasiektą pilietinę pergalę prieš agresorių, ugdyti patriotiškumą, tautinę savimonę, pagarbą ir meilę mūsų tėvynei

	3.
	Edukacinė išvyka į Kauno apskrities priešgaisrinės gelbėjimo tarnybos 5 – ąją komandą.
	K. Sebekinaitė
	2024-01-15
	Susipažins su ugniagesio profesija, darbu, gyvenimu, atsakomybe.

	4.
	Gerosios patirties sklaida ,,Canva dizainų kūrimo įrankis“
	K. Sebekinaitė
	2024-01-26
	Susipažins su dizainų kūrimo įrankio pradžiamoksliu, praktinis darbas – plakato, skelbimo kūrimas.

	5.
	Socialinis „Ežiukų“ grupės projektas „Priglausk, aprenk, sušildyk mane...“
	R. Dainelienė
B. Adomaitienė
	2024 vasario-birželio mėn.
	100% tėvų dalyvauja projekte. Vaikai prasmingai  praleis laiką su savo tėvais, su artimiausiais žmonėmis, šeima. Ugdys kalbinius, meninius, problemų sprendimo ir socialinius gebėjimus.
Stiprės bendravimas ir bendradarbiavimas tarp šeimų ir grupės pedagogų.

	6.
	Užgavėnės
Neveronių lopšelio-darželio bendruomenės Užgavėnių kaukių paroda
	D. Monkienė
M. Kaminskienė
R. Kristutienė
	2024-02-13
	Šventė suteiks vaikams ne tik pramogų, bet ir išplės jų kultūrinį bei socialinį suvokimą, gerės bendruomeniškumas. 

	7.
	Rytmetis šv. Agotos dienai paminėti „Nuo grūdo iki duonos kepalėlio“.
	J. Eirošienė
B. Adomaitienė
	2024-02-05
	Susipažins ir įgis praktinių žinių apie ilgą ir sunkų duonos kelią nuo grūdo iki stalo, mokysis  gerbti duoną. Turės galimybę apžiūrėti, tyrinėti įvairių rūšių grūdus, patys susiformuoti duonos kepaliukus, ragauti.

	8.
	Tarptautinei knygų dovanojimo dienai skirta akcija „Dovanoti gera“
	A.Patašienė
D. Monkienė
	2024-02-14
	Dovanos knygas vaikams, kolegoms, sudomins skaitymu, ugdys socialiai brandžią asmenybę.

	9.
	Vasario 16-osios paminėjimas „Lietuva mažose širdelėse“
	V. Ribakovienė
A. Adomaitienė
	2024-02-15
	Neveronių gimnazijos PU ir darželio ugdytiniai pasveikins Lietuvą su gimtadieniu. Susipažins su kūrybiškai pristatytu  tautinių rūbų kostiumu.
Pilietiškumo, tautiškumo, meilės tėvynei, lietuvių kalbai ugdymas. 

	10.
	Rytmetys ,,Svečiuose Kaziukas“
	R. Dainelienė
A. Patašienė
E. Ažukienė
	2024-03-13
	Vaikai sužinos apie Kaziuko mugę, jos istoriją, išmoks liaudiškų dainų ir šokių. Patirs gerų emocijų, ugdys bendruomeniškumo jausmą.

	11.
	Lyderių laiko 3 pokyčio projekto ,,Pozityvioji komunikacija ugdymosi rezultatams“ Viktorina ,,Mano gimtinė šalis Lietuva“
	K. Sebekinaitė
R. Dainelienė
B. Adomaitienė
E. Ažukienė
	2024-03-08
	Stiprės ugdymo įstaigų bendravimas ir bendradarbiavimas. Vaikai gilins žinias apie Lietuvą, gebės dirbti komandoje, ugdys bendravimo ir bendradarbiavimo įgūdžius.

	12.
	Tarptautinė miego diena „Pižamų diena“
	K. Sebekinaitė
D. Monkienė
	2024-03-15
	Sužinos apie miego svarbą žmogaus gyvenimo kokybei.

	13.
	Žemės dienai skirtas lankstinukas „Vanduo-gyvybės šaltinis ir žmogui, ir gamtai“
	V. Ribakovienė
	2024-03-20 – 2024-04-20
	Skatins sąmoningą požiūrį į vandenį ir jo didžiulę svarbą kiekvienam iš mūsų.

	14.
	Respublikinė ikimokyklinio ir priešmokyklinio amžiaus vaikų virtualioji paroda ,,Velykų atvirukas“  

Paroda ,,Velykų medis“


Šventinė edukacija ,,Velykų Zuikis“.
	K. Sebekinaitė
A. Patašienė
B. Adomaitienė



J. Eirošienė
A. Patašienė

B. Adomaitienė
	2024-03-01 – 2024-03-22




2024-03-25-2024-04-27

2024-03-21
	Susipažins su Velykų papročiais ir tradicijomis. Ugdys bendrąsias kompetencijas, skatins kūrybinį mąstymą bei estetinį skonį, plėtos bendradarbiavimą tarp respublikos ugdymo įstaigų.

	15.
	Akcija tarptautinei vaikiškos knygos dienai ,,Svečiuose pasaka“
	R. Dainelienė 
K. Sebekinaitė
G. Grybienė
	2024-04-02-2024-04-12
	Klausys aplinkinių kalbėjimo, pasakų skaitymo iš knygos, domėsis knygomis, susipažins su įstaigos darbuotojais, ugdys bendruomeniškumo jausmą.

	16.
	Sveikatingumo mėnuo ,,Žalia stotelė“ 
	V. Ribakovienė
	2024 balandžio mėn.
	Skatins domėjimąsi augalais ir jų panaudojimo galimybėmis, kuriant sveiką edukacinių erdvių aplinką, ugdant ekosąmoningumą, plės žinias apie daržovių naudą.

	17.
	Pasaulinė sveikatos diena

	L. Jonikė
	2024-04-07

	Fizinio aktyvumo, sveikos mitybos užsiėmimai

	18.
	Aviacijos diena ,,Skrenda oro lėktuvėlis“
Edukacija ,,Kosminis skrydis“
	Vaikai su tėvais gamina lėktuvėlius ir atsineša.
	2024-04-12
	Edukacija nukels vaikus į Saulės sistemą. Jaunieji astronautai susipažins su Saulės sistemos planetomis, patirdami įvairių nuotykių ir netikėtumų. Varžysis jaunųjų astronautų viktorinoje.

	19.
	Lietuvos mažųjų žaidynių festivalis įstaigoje
	Mokytojos 
R. Dainelienė, K. Sebekinaitė
	2024-04-25
	Visų grupių vaikai ir mokytojai  aktyviai judės, atliks fizines užduotis pagal amžių, pozityviai priims šias veiklas.

	20.
	Apskritojo stalo diskusija su Neveronių gimnazijos PU mokytojomis 
	B. Adomaitienė

	2024 gegužės mėn.
	Plėtojamas profesinis bendravimas ir bendradarbiavimas tarp abiejų įstaigų, gerosios patirties sklaida, siekiant kokybiško ugdymo ir sklandžios adaptacijos gimnazijoje. 

	21.
	,,Aš, tėtis ir mama mes sportuojanti šeima“ . Akcija „Vandenuką aš geriu ir sportuoti ketinu“
	B. Adomaitienė
M. Kaminskienė
R. Kristutienė
FA ,,Herojai“
Karatė klubas ,,Osu“
	2024-05-31
	Dalyvaudami tokiose šventėse ugdytiniai įgyja daugiau pasitikėjimo savimi, stiprėja jų fizinė ir psichinė sveikata, gerėja sveikatos ugdymo kokybė.
Puoselėjamos šeimos vertybės, iššūkių įveikimas kartu.

	22.
	Išvyka/edukacija ,,Ežiukų“ ir ,,Voriukų“ grupėms. Į Žikevičiaus saugaus eismo mokyklą.
	R. Dainelienė
J. Eirošienė
B. Adomaitienė
	2024 gegužės mėn.
	Vaikai susipažins su saugaus eismo taisyklėmis kelionės metu, žinias išbandys praktiškose situacijose.

	23.
	,,Mano tėtis daug ką moka“ (bažnyčioje)
	E. Ažukienė
K. Sebekinaitė
	2024-06-02
	Mokysis pagarbiai išreikšti jausmus tėčiui, skatins dėmesingumą, pagarbą, pamaldumą, kaip pritinka pašventintoje vietoje.

	24.
	Tarptautinė dviračio diena
,,Dviratukas mano“
	Visi pedagogai
	2024-06-03
	Vaikai aktyviai ir atsakingai judės darželio teritorijoje, mokysis dalintis, prisimins saugaus eismo taisykles.

	25.
	Rasos ir Joninių diena
	V. Ribakovienė
D. Monkienė
K. Sebekinaitė
	2024-06-21
	Susipažins su šventės tradicijomis, tobulins meninės saviraiškos įgūdžius.

	26.
	Mokslo ir žinių diena - rugsėjo pirma.
	B. Adomaitienė
	2024-09-02
	Patirs teigiamų emocijų, bendruomeniškumo jausmą.

	27.
	Tarptautinė diena be automobilio.
	Mokytoja K. Sebekinaitė
	2024-09-22
	Atkreips dėmesį į neigiamą transporto įtaką aplinkai ir žmonių sveikatai, skatins bendruomenę  prisidėti prie švarios aplinkos išsaugojimo. 

	28.
	Respublikinė ikimokyklinio ir priešmokyklinio amžiaus vaikų, jų mokytojų akcija ,,Sportuojantis darželis. Gimnastikos diena 2024“ 
	Mokytojos R. Dainelienė, K. Sebekinaitė, pavaduotoja ugdymui B. Adomaitienė
	2024-10-02-2024-10-31
	Vaikai, jų mokytojai įsijungs į aktyvią fizinę veiklą. Įgis naujų žinių apie sveiką gyvenseną ir fizinio aktyvumo būtinybę. Mokytojai tobulins įgūdžius ir patirtį rengiant respublikinius sporto renginius įstaigoje.

	29.
	Tarptautinė gyvūnų diena ,,Padovanok šypseną gyvūnui“
	K. Sebekinaitė
A. Patašienė
D. Monkienė
	2024-10-03
	Skatins abipusę žmogaus ir gyvūno draugystę bei mokysis rūpintis gyvūnais.

	30.
	Tarptautinė mokytojų diena ,,Ačiū, Tau“
	R. Dainelienė
B. Adomaitienė
E. Ažukienė
J. Eirošienė
	2024-10-04
	Vaikai jaus pagarbą ir dėkingumą mokytojams. Išreikš jausmus daina, šokiu, eilėraščiu.

	31.
	Metodinių priemonių pristatymas
	B. Adomaitienė
	2024 spalio mėn.
	Skatins kokybišką ugdymą, siekiant kiekvieno vaiko asmeninės pažangos ūgties.

	32.
	Derliaus šventė
	J. Eirošienė
A. Patašienė
D. Monkienė
E. Ažukienė
	2024 spalio mėn.
	Suteiks teigiamų emocijų, ugdysis kolektyviškumas, draugiškumas. Įtrvirtins žinias apie rudenį.

	33.
	Tarptautinė tolerancijos  diena (akcija)
	A. Patašienė
	2024-11-15
	Atkreips vaikų dėmesį į žmonių įvairovę ir atskleis įvairovės privalumus, skatins ugdytis empatiją, supratimą.

	34.
	,,Sportuojantis koridorius“
	Mokytojos
 J. Eirošienė ir A. Patašienė,
K. Sebekinaitė
	2024 lapkričio mėn.
	Aktyviai ir linksmai eiti koridoriumi įveikiant visas kliūtis. Skatinti vaikų fizinį aktyvumą neįprastoje aplinkoje, koridoriuje.

	35.
	Adventinis rytmetys vaidinimas
	R. Dainelienė
E. Ažukienė
	2024 gruodžio mėn.
	Spektaklio metu, ir aktoriai ir žiūrovai patirs teigiamų emocijų ir sustiprins bendruomeniškumo jausmą. Vaikai sužinos apie ugnies žalą ir naudą. Nusiteiks ramybei, susikaupimui, švenčių laukimui.

	36.
	„Mano geriausias draugas Kimochis“
	Mokytojos M. Kaminskienė 
	2024 sausio-gruodžio mėn.
	Vaikai gilins žinias apie bendradarbiavimą, emocijas, kaip suvaldyti savo jausmus. Suteiks galimybę ugdytis ir praktikuotis apie emocinį supratimą bei sąveika su kitais. 



